Sanral sê verdagte werk nie vir hulle nie | Maroela Media
"Die man is in die gebou, vanwaar die Electronic Toll Collection (ETC) bedryf word, in hegtenis geneem," het Vusi Mona, woordvoerder van die Suid-Afrikaanse Nasionale Padagentskap (Sanral), gesê. ETC is die maatskappy wat e-tol moet invorder.
"Die individu wat in hegtenis geneem is, werk vir 'n diensverskaffer aan die Gauteng Snelwegverbeteringsprojek (GFIP) en is nie 'n werknemer van Sanral nie," het Mona in 'n verklaring gesê. "Die inhegtenisneming is 'n boodskap dat, alhoewel vreedsame betoging elke burger se reg is, optrede soos bomdreigemente of enige ander foefie 'n ernstige oortreding is."
Mona het die Valke geprys vir die inhegtenisname van die 28-jarige man van Soweto. Hy word daarvan beskuldig dat hy betrokke was in twee voorvalle waar wit poeier in koeverte by die kantoor aangekom het en 'n bomdreigement by Sanral se hoofkantoor die afgelope twee weke.
Volgens Paul Ramaloko, woordvoerder van die Valke, is daar ook beslag gelê op 'n selfoon wat vermoedelik gebruik is om die misdaad te pleeg.
Die man sal na verwagting Vrydag in die Pretoriase landdroshof verskyn op aanklagte wat verband hou met terrorisme. -SAPA